Diari Oficial de la Generalitat Valenciana


Sumari del DOGV 9101, del 07-06-2021 (2021/6232)

Extracte de la Resolució de 17 de maig de 2021, de la vicerectora d'Ocupació i Programes Formatius de la Universitat de València, per la qual es convoca la tercera edició de les ajudes de matrícula a estudiants i estudiantes de l'onzena edició del Diploma d'Especialització en Gestió Tributària i Comptable per a Cooperatives de l'Aula d'Emprenedoria en Economia Social i Sostenible.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6232


Data del document
:   17-05-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 17 de maig de 2021, de la vicerectora d'Ocupació i Programes Formatius de la Universitat de València, per la qual es convoca la tercera edició de les ajudes de matrícula a estudiants i estudiantes de l'onzena edició del Diploma d'Especialització en Gestió Tributària i Comptable per a Cooperatives de l'Aula d'Emprenedoria en Economia Social i Sostenible. [2021/6232]  
BDNS (identif.): 567295.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
http://www.pap.minhap.gob.es/bdnstrans  
  
Primer. Persones beneficiàries  
Es poden presentar a aquesta convocatòria els aquelles persones graduades, llicenciades o diplomades en titulacions jurídiques, econòmiques o d'empresa, així com els i les estudiants amb menys d'un 10 % dels crèdits necessaris per a obtenir el títol de grau. En aquest últim cas, l'obtenció del diploma d'especialització estarà condicionada a l'obtenció del títol de grau en el mateix any acadèmic.  
A més, s'hi poden presentar els i les estudiants o titulats i titulades de màster amb perfil jurídic, econòmic o empresarial que, en el cas que tinguen la titulació, hagen obtingut el títol en els sis anys anteriors a la publicació de la convocatòria.  
En tots els casos, les persones interessades hauran d'estar preinscrites en els estudis conduents al Diploma d'Especialització en Gestió Tributària i Comptable per a Cooperatives en el curs 2021-2022.  
  
Segon. Objecte  
En el marc de les actuacions realitzades per l'Aula d'Emprenedoria en Economia Social i Sostenible, es convoquen ajudes de matrícula a estudiants del Diploma d'Especialització en Gestió Tributària i Comptable per a Cooperatives, onzena edició, en el curs 2021-2022.  
La finalitat d'aquestes ajudes és fomentar entre l'estudiantat de la Universitat de València l'adquisició de les capacitats per a gestionar o assessorar cooperatives en l'àmbit jurídic, comptable, fiscal i laboral  
  
  
Tercer. Bases reguladores  
https://www.uv.es/uvempren/III\_diploma\_empresocial\_val.pdf  
  
Quarta. Quantia  
Les ajudes es financen amb càrrec al capítol 7 del pressupost de la Universitat de València per a l'any 2021, codi orgànic 6965362975 i específica 21393460, per un import de 6.825 euros.  
Es concedeixen un màxim de 7 ajudes, de 975 euros cadascuna, per al pagament de la matrícula del curs 2021-2022 en els estudis conduents a l'obtenció del Diploma d'Especialització en Gestió Tributària i Comptable per a Cooperatives, 11a edició.  
La Universitat de València té l'obligació de comunicar a la Fundació Universitat-Empresa ADEIT, entitat a través de la qual realitza l'oferta d'aquest títol propi, la relació de les persones beneficiàries d'aquestes ajudes.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà el 30 de setembre de 2021.  
  
  
València, 17 de maig de 2021. La rectora, p. d. (DOGV del 18.01.2021), la vicerectora d'Ocupació i Programes Formatius: María Adela Valero Aleixandre.